Diari Oficial de la Generalitat Valenciana


Sumari del DOGV 7984, del 21-02-2017 (2017/1365)

DECRET 19/2017, de 10 de febrer, del Consell, pel qual es crea una escola oficial d'idiomes a Orihuela.
-------------------------------------------------------------------------------------------------------

### Dades del document

Número de DOGV
:   7984

Data del DOGV
:   21-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1365


Data del document
:   10-02-2017

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 19/2017, de 10 de febrer, del Consell, pel qual es crea una escola oficial d'idiomes a Orihuela. [2017/1365]  
Els estudis de planificació educativa realitzats per la Direcció General de Política Educativa, de la Conselleria d'Educació, Investigació, Cultura i Esport, han fet que s'estime convenient crear una escola oficial d'idiomes a Orihuela per a impartir els ensenyaments d'idiomes previstos en el capítol VII del títol I de la Llei orgànica 2/2006, de 3 de maig, d'educació.  
Amb aquest fi, l'any 2012 l'Ajuntament d'Orihuela va posar un edifici a disposició de la conselleria competent en matèria d'educació. L'edifici ha sigut degudament preparat i reuneix les condicions exigides per a l'ús a què es destina, segons consta acreditat en l'expedient.  
  
Per això, de conformitat amb el que estableixen l'article 17 de la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, i el Reglament orgànic i funcional dels instituts d'Educació Secundària, aprovat pel Decret 234/1997, de 2 de setembre, del Govern Valencià, a proposta del conseller d'Educació, Investigació, Cultura i Esport, amb la deliberació prèvia del Consell, en la reunió de 10 de febrer de 2017,  
  
  
  
DECRETE  
  
Article únic. Creació del centre  
Es crea, per desglossament de l'Escola Oficial d'Idiomes de Torrevieja, codi 31657297, el centre docent següent:  
Província: Alacant.  
Localitat: Orihuela.  
Denominació: Escola Oficial d'Idiomes.  
Titular: Generalitat.  
Codi: 93690303.  
Domicili: avinguda del Príncipe de Asturias, 3.  
Ensenyaments: idiomes.  
Capacitat: 2.500 llocs escolars.  
  
DISPOSICIÓ ADDICIONAL  
  
Única. Inscripció  
El que estableix aquest decret s'inscriurà en el Registre de Centres Docents de la Comunitat Valenciana.  
  
DISPOSICIONS FINALS  
  
Primera. Desplegament  
Es faculta la conselleria competent en matèria d'educació perquè adopte les mesures que calguen per a l'acompliment i el desplegament del que estableix aquest decret, així com per a modificar, si és el cas, el domicili, la denominació i la configuració del centre.  
  
Segona. Publicació i efectes  
Aquest decret es publicarà en el Diari Oficial de la Generalitat Valenciana i produirà efectes des de l'inici del curs escolar 2016-2017, excepte pel que fa als efectes administratius i acadèmics, que s'estendran des del curs escolar 2009-2010.  
  
València, 10 de febrer de 2017  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ